в проекта на договора за допълнително разглеждане от Комисията.
 5.
 След като предложеният доставчик и проектът на договора бъдат одобрени, производителите и вносителите, в срок от две седмици от одобрението, предоставят в електронен формат:
 а)
 копие от договора, подписан от двете страни; и
 б)
 декларациите, които е поискано да бъдат предоставени като част от договора съгласно членове 4 и 8 от Делегиран регламент (ЕС) 2018/573.
 6.
 Производителите и вносителите на тютюневи изделия, различни от цигари и тютюн за ръчно свиване на цигари, уведомят Комисията, в срок до 31 декември 2022 г., за самоличността на предложения доставчик, за проекта на договора за съхраняване на данни, съдържащ основните елементи, определени в Делегиран регламент (ЕС) 2018/573, и който трябва да бъде одобрен от Комисията, както и допълнителната документация, посочена в параграф 2.
 7.
 Доставчикът, определен да работи с първичното хранилище на данни, интегрира своето хранилище на данни в системата за проследяване след сключването на одобрения договор.
 8.
 Списък с трети страни, за които има уведомление и които са одобрени, се публикува от Комисията на уебсайт.
 9.
 Всяко изменение на основните елементи на договора, както са определени в Делегиран регламент (ЕС) 2018/573, е обвързано с условието за получаване на одобрение от страна на Комисията. За всяко друго изменение на договора се изисква Комисията да бъде предварително уведомена.
 ЧАСТ Б
 За подбора на независима трета страна доставчик, която работи с вторичното хранилище на данни, се прилага следната процедура:
 1.
 Комисията определя измежду доставчиците на първичните хранилища на данни, които са одобрени в съответствие с част А, в срок от шест месеца след влизането в сила на Делегиран регламент (ЕС) 2018/573, доставчик, на когото е възложена задачата да работи с вторичното хранилище на данни („оператор на вторичното хранилище на данни“) за целите на извършването на услугите, посочени в глава V от настоящия регламент.
 2.
 Определянето на оператора на вторичното хранилище на данни се основава на оценка на обективните критерии и се извършва не по-късно от осем месеца след влизането в сила на Делегиран регламент (ЕС) 2018/573.
 3.
 Резултатът от определянето на оператора на вторичното хранилище на данни се публикува от Комисията на уебсайт.
 4.
 Всеки доставчик на първично хранилище на данни, определен в съответствие с част А, сключва индивидуален договор с доставчика, определен да работи с вторичното хранилище на данни за целите на извършването на услугите, посочени в глава V от настоящия регламент.
 5.
 Договорите се подписват и се представят на Комисията в срок от един месец, считано от датата на определянето.
 ЧАСТ В
 Освен процедурите за подбор, изложени в части А и Б, се прилагат следните изисквания:
 1.
 Когато договорните отношения между производител и вносител и доставчик на първично хранилище на данни са прекратени или се очаква да бъдат прекратени от която и да било от страните по договора поради каквото и да било съображение, включително неизпълнение на критериите за независимост, определени в член 35, производителят или вносителят незабавно информират Комисията за това прекратяване или за предвидено такова и веднага след като то стане факт, информират за датата на уведомлението за прекратяване и за датата,